Epidemija koronavirusa nastavlja se širiti Europom i svijetom s gotovo 120.000 zaraženih i više od 4500 mrtvih. Države se protiv virusa bore novim mjerama poput ograničenja kretanja, zabrana javnih okupljanja, otkazivanjem nastave i događanja te novčanim injekcijama. Svjetska zdravstvena organizacija proglasila je pandemiju što se događa kada se nova bolest za koju ljudi nemaju imunitet širi svijetom izvan očekivanja.

Ako se nalazite u nekoj od "crvenih zona" i želite podijeliti svoju priču, video ili fotografije, možete nam se javiti na moj.report@novatv.hr!

* U svijetu je više od 120.000 oboljelih

* Umrlo je više od 4500 ljudi

* Italija je drugi dan u karanteni

*WHO je proglasio pandemiju

Tijek događanja pratite u nastavku:

22:35 U Španjolskoj, drugoj zemlji po broju oboljelih od koronavirusa u Europi nakon Italije, epidemija bi mogla potrajati četiri mjeseca, rekao je u srijedu dužnosnik španjolske zdravstvene službe.

„Zasad uvedene mjere imat će učinak na idućih deset dana, samo kako bi se zaustavilo širenje koronavirusa. No do zaustavljanja njegova prijenos i kraja ove epidemije neće doći. U najboljem slučaju potrajat će još mjesec i pol ili dva mjeseca. Ne budu li se stvari odvijale dobro trajat će između 3 ili 4 mjeseca“, izjavio je Fernando Simón, dužnosnik centra za praćenje situacije s koronavirusom pri španjolskom ministarstvu zdravstva. On je izašao na konferenciju za medije u Madridu nakon što od nedjelje ubrzano raste broj zaraženih osoba.

U Španjolskoj je u srijedu zabilježen 2.231 slučaj koronavirusa. Aktivna su 1.994 slučaja nakon što su umrle 54 osobe a 183 ozdravile.

Dramatično obraćanje talijanskog premijera

22:01 Talijanski premijer Giuseppe Conte objavio je večeras u izravnom obraćanju javnosti putem Facebooka da ta država uvodi nove, još oštrije mjere u cilju zaštite od koronavirusa. Zatvaraju se sve trgovine i ugostiteljski objekti, osim trgovina s osnovnim potrepštinama i ljekarni. "Ovo je trenutak za novi korak, najvažniji korak koji moramo poduzeti sada", rekao je Conte.

Industrijski pogoni ostaju otvoreni, ali uz mjere sigurnosti.

21:01 Sjedinjene Američke Države razmatraju mogućnost da uvedu zabranu ulaska za putnike iz Europe, ne bi li usporili širenje koronavirusa, izjavio je u srijedu visoki američki dužnosnik. "Pitanje je kako tretirati Europu kao cjelinu", kazao je Ken Cuccinelli iz Odjela za domovinsku sigurnost, prenosi AFP.

20:24 Od pojave novog koronavirusa u prosincu prošle godine 124.101 slučaja zaraze je zabilježeno u 113 zemalja i teritorija, a umrlo je 4566 osoba, prema najnovijim podacima agencije France presse na temelju službenih izvora.

Od utorka je zabilježeno 6761 novih slučajeva zaraze diljem svijeta i 315 smrtnih ishoda. Kina, bez Hong Konga i Macaa ima 80.778 slučajeva od kojih je 3158 umrlo, a 61.475 je ozdravilo. Između utorka i srijede u Kini je zabilježeno 24 novih zaraza i 22 smrtna ishoda.

Drugdje u svijetu u srijedu je zabilježeno 43.323 slučajeva (6737 novih) od kojih je 1408 umrlo (293 novih).

Najzahvaćenije zemlje nakon Kine su Italija (12.462 slučajeva, od kojih 2313 novih, te 827 umrlih), Iran (9000 slučajeva, od kojih 958 novih, te 354 umrlih), Južna Koreja (7755 slučajeva, od kojih 242 nova, te 60 umrlih), Španjolska (2128 slučajeva, od kojih 506 novih, te 47 umrlih).

Od utorka u 18 sati Albanija, Švedska, Irska, Belgija, Panama i Bugarska su zabilježile prve smrtne ishode zaraze. Brunei, Honduras, Bolivija, Bjelokosna Obala i Turska su objavile prve slučajeve na svojim teritorijima.

U Aziji je u srijedu zabilježeno 90.535 slučajeva (3236 smrti), u Europi 22.307 slučajeva (930 smrti), na Bliskom Istoku 9876 slučajeva (364 smrti), u Sjedinjenim Državama i Kanadi 989 slučajeva (29 smrti), u Latinskoj Americi i na Karibima 148 slučajeva (2 smrti), u Oceaniji 129 slučajeva (3 smrti) i u Africi 117 slučajeva (2 smrti).

"Zvonili smo na uzbunu"

18:20 - U Italiji je u protekla 24 sata umrlo još 196 ljudi. Novozaraženih je još 2313 što je porast broja zaraženih od više 2 tisuće u jednom danu. Broj smrtnih slučajeva porastao je sa 631 na 827, objavio je Reuters.

17:34 Svjetska zdravstvena organizacija proglasila je pandemiju zbog koronavirusa. Pandemija nema nikakve veze s težinom bolesti, već samo s geografskim širenjem virusa, i proglašava se kada se nova bolest za koju ljudi nemaju imunitet širi svijetom izvan svih očekivanja.

''WHO je procjenjivao ovu epidemiju iz minute u minutu i veoma smo zabrinuti zbog alarmantne brzine kojom se virus širi i zbog teškog stanja zaraženih", kazao je dr. Tedros Adhanom Ghebreyesus, čelni čovjek WHO-a na konferenciji za medije.

"Stoga smo odlučili objaviti da se širenje Covid-19 može okarakterizirati kao pandemija. Svaki smo dan pozivali zemlje da poduzmu hitne i odlučne akcije. Zvonili smo na uzbunu jasno i glasno'', poručuju iz WHO-a.

🚨 BREAKING 🚨



"We have therefore made the assessment that #COVID19 can be characterized as a pandemic"-@DrTedros #coronavirus pic.twitter.com/JqdsM2051A — World Health Organization (WHO) (@WHO) March 11, 2020

''Pandemija nije riječ koju treba uzeti olako. To je riječ koja ako se pogrešno koristi može izazvati nepotreban strah, ali i prouzročiti osjećaj da je bitka gotova, a sve to može dovesti do nepotrebne patnje'', poručili su iz Svjetske zdravstvene organizacije. Napomenuli su da proglašavanje pandemije ne mijenja to što oni kao organizacija poduzimaju ili mogu poduzeti niti mijenja što zemlje mogu napraviti.

''Nikada ranije nismo vidjeli pandemiju koju je izazvao kronavirus i nikada nismo vidjeli pandemiju koja se može kontrolirati. U stanju smo pripravnosti od prvog slučaja koji je zabilježen'', istaknuli su predstavnici WHO-a na konferenciji za medije.

U svijetu je do ovog trenutka zabilježeno više od 120 tisuća zaraženih. Od koronavirusa preminulo je 4500 ljudi, a od iste bolesti oporavilo se 66 tisuća ljudi. Najviše smrti od kronavirusa nakon Kine zabilježila je Italija, a epidemija je tamo počela u prosincu.

"Čak 81 zemlja nije prijavila nijedan slučaj oboljelih od koronavirusa. Ne mogu ovo reći jasnije i glasnije: sve zemlje još mogu promijeniti smjer u kojem ide pandemija'', poručuju iz WHO-a.

"81 countries have not reported any #COVID19 cases, and 57 countries have reported 10 cases or less. We cannot say this loudly enough, or clearly enough, or often enough: all countries can still change the course of this pandemic"-@DrTedros #coronavirus — World Health Organization (WHO) (@WHO) March 11, 2020

Iz Svjetske zdravstvene organizacije naglašavaju kako zemlje otkrivanjem, testiranjem, izolacijama, praćenjima i mobilizacijom stanovnika da budu odgovorni mogu zaustaviti širenje virusa. Pozvali su sve na odgovornost, zemlje da pripreme bolničke smještaje, educiraju zdravstvene djelatnike, komuniciraju stanovništvu kako se zaštititi i ponašati u ovoj situaciji te izoliraju svaki slučaj i uđu u trag svakom kontaktu bilo koje zaražene osobe.

17:25 Njemačka neće štedjeti novac za borbu protiv koronavirusa koji će vjerojatno zaraziti 70 posto stanovništva najvećeg europskog gospodarstva, upozorila je u srijedu njemačka kancelarka Angela Merkel.

"Učinit ćemo sve što je potrebno da ovo preživimo. I onda, na kraju, vidjet ćemo što to znači za naš proračun", izjavila je Merkel novinarima, sugerirajući da se udaljava od politike nezaduživanja. Priznajući da ne zna kako će se kriza razvijati, Merkel upozorava na velik rizik.

"Kada je virus u zraku, a stanovništvo nije imuno i nema cjepiva ili terapije, vjerojatno je da će se visoki postotak - stručnjaci kažu 60 do 70 posto - stanovništva zaraziti, tako dugo dok je takvo stanje", istaknula je.

Merkel je izazvala kritiku češkog premijera koji je rekao da bi njezine izjave mogle izazvati paniku.

Njemačka je potvrdila tri smrti povezane s koronavirusom i prijavila 1296 zaraženih, prema podacima Instituta za kontrolu bolesti Robert Koch.

Raste broj zaraženih

17:22 Katar je objavio 238 novih slučajeva zaraze koronavirusom, prenosi Al Jazeera. Taj će broj vrlo izgledno rasti, poručile su tamošnje vlasti.

16:53 Još dvojica radnika u Disneylandu kod Pariza pozitivna su na koronavirus, javlja Daily Mail. Jedan je radnik već ranije zaražen, a po tvrdnjama uprave zabavnog parka, nije bio u kontaktu s posjetiteljima. Disneyland je dosad zatvorio dvije atrakcije parka.

16:00 U Bugarskoj i Irskoj zabilježena je po jedna žrva koronavirusa.

15:45 Grčke vlasti objavile su kako je broj zaraženih u odnosu na jučer porastao za 10, te je sada ukupno 99 zaraženih.

15:44 Papa Franjo, zatvoren u Vatikanu zbog epidemije koronavirusa, održao je u srijedu prvu virtualnu opću audijenciju tijekom koje je zahvalio medicinskom osoblju na radu, ali i pozvao svijet da ne zaboravi na sirijske izbjeglice.

15:36 Norveška je odlučila zaustaviti vojnu vježbu NATO-a u svojoj arktičkoj regiji zbog epidemije novog koronavirusa, priopćila je norveška vojska. Oko 14.000 vojnika iz deset zemalja okupilo se zbog NATO-ove vježbe Cold Response 2020. nedaleko od najsjevernije granice Saveza s Rusijom. Ukupno 277 osoba dosad je zaraženo koronavirusom u Norveškoj.

15:16 U Velikoj Britaniji u 24 sata broj zaraženih porastao je za 83. Ukupno je zaraženo 456 ljudi, javlja Guardian.

UPDATE on coronavirus (#COVID19) testing in the UK:



As of 9am 11 March 2020, a total of 27,476 people have been tested:



27,020 negative

456 positive



6 patients who tested positive for coronavirus have sadly died.



The digital dashboard will be updated later today. pic.twitter.com/u7CQMWb6wn — Department of Health and Social Care (@DHSCgovuk) March 11, 2020

15:04 Predsjednik Recep Tayyip Erdogan pojavio se u turskom parlamentu u srijedu s osobom koja je nosila termalnu kameru i provjeravala imaju li turski zastupnici povišenu tjelesnu temperaturu, što je najčešći simptom koronavirusa. Provjeravano je imaju li novinari i političari povišenu temperaturu, dok je Erdogan stigao u parlament na dan kada je prvi slučaj koronavirusa potvrđen u Turskoj.

14:19 Žena (103) iz Wuhana, nakon šest dana liječenja ozdravila je od koronavirusa, javlja Daily Mail. Službeno je najstarija osoba koja se oporavila od Covida-19. Oborila je rekord od prije nekoliko dana kada je iz kineske bolnice izašao stogodišnji muškarac.

14:15 U Sloveniji je 57 oboljelih od koronavirusa.

14:02 Njemačka kancelarka Angela Merkel pozvala je u srijedu na izvanrednoj konferenciji za tisak građane Njemačke da budu solidarni tijekom krize izazvane zarazom koronavirusom.

14.00 Italija će povećati javnu potrošnju na 25 milijardi eura kako bi pomogla gospodarstvu ublažiti učinke epidemije koronavirusa, koji je uzeo više od 600 života, a možda će uvesti i nova ograničenja kretanja, rekao je u srijedu talijanski premijer Giusseppe Conte.

13:58 Dijelovi Španjolske zatvorit će škole, vrtiće i fakultete idućih 15 dana. CNN piše kako će to utjecati na 1,5 milijuna ljudi. Španjolska vlada zamolila je tvrtke da dopuste svojim zaposlenicima rad od kuće.

13:25 Iran je potvrdio 958 novih slučajeva u posljednja 24 sata i 63 smrti. U toj je zemlji 9000 zaraženih.

Koronavirus, ilustracija Foto: Afp

12:30 Poljska zatvara škole, sveučilišta i druge obrazovne institucije na dva tjedna zbog širenja koronavirusa, rekao je premijer Mateusz Morawiecki na konferenciji za novinare u srijedu, a slične mjere uveo je i glavni grad Ukrajine.

12:15 Federacija Bosne i Hercegovine obustavila je nastavu u školama i fakultetima na dva tjedna.

11:40 U Sloveniji je trenutačno najmanje 47 osoba zaraženo koronavirusom.

11:20 U Federaciji BiH na snazi su nove mjere zbog opasnosti od širenja koronavirusa. Uvedena je obvezna karantena od 14 dana za sve koji se vrate iz Njemačke, Španjolske i Francuske. Dosad je to vrijedilo za one koji dolaze iz Kine, Italije, Irana i Južne Koreje.

11:00 Austrija zaustavlja željeznički promet s Italijom.

10:50 Guverner Lombardije Attilio Fontana ima dobru i lošu vijest. Dobra je što je u općini Lodigiano pao broj zaraženih. Loša je što će čelni ljudi najgore pogođenih regija tražiti još veće restrikcije: zatvaranje svih trgovina osim s hranom i lijekovima te obustavu javnog prijevoza. Premijer Giuseppe Conte rekao je kako je i to moguće, javlja La Stampa.

Policija u Italiji upozorava građane na pravila

Guverner Veneta Luca Zaia rekao je da ne treba produljivati agoniju te da je bolje postići potpuno zatvaranje, kako bi se trajno blokirala infekcija.

10:45 CNN javlja kako Disneyland u Tokiju neće biti otvoren još najmanje mjesec dana.

10:30 Belgija bilježi prvu smrt od koronavirusa, javlja The Brussels Time.

10.00 Još šestero ljudi zaraženo je u Južnoafričkoj Republici.

9:31 Državna kazališta, opere i koncerti u Berlinu bit će otkazani od danas do 19. travnja, odnosno do kraja uskrsnih praznika. I privatnim kazalištima savjetuje se da otkažu predstave. U Njemačkoj je 1565 oboljelih. Ta je zemlja jedno od najvećih žarišta epidemije nakon Kine.

9:30 Kineska provincija Hubei, u kojoj je u prosincu buknula epidemija koronavirusa, polako će omogućavati tvrtkama da počnu s radom. Kina svakodnevno bilježi sve manji broj novooboljelih.

Koronavirus, ilustracija Foto: Afp

9.00 Moldavija zatvara sve škole i vrtiće.

8:50 U Indoneziji je umrla prva žena zaražena koronavirusom.

8:40 U Srbiji je potvrđeno sedam novih slučajeva zaraze. Sad ih je tamo 12.

Krizni stožer u četvrtak će razmotriti sve mjere za javna okupljanja, moguće otkazivanje svih skupova na kojima bi bilo više od 100 osoba

8.35 Washington, najjače pogođena država u SAD-u, zabranit će skupove s više od 250 ljudi. U SAD-u je više od 1000 slučajeva zaraze

8:33 Slovenija je uvela nove mjere na granici: Stranci iz Italije mogu ući samo s potvrdom.

8:20 Indijske vlasti izdale su nove upute za one koji ulaze u zemlju. U karantenu od 14 dana morat će svi koji dolaze iz Kine, Hong Konga, Južne Koreje, Japana, Italije, Tajlanda, Singapura, Irana, Malezije, Francuske, Španjolske i Njemačke.

Slovenija uvela nove mjere na granici: Stranci iz Italije mogu ući samo – s potvrdom

8.00 Mongolija privremeno zatvara granicu s Rusijom.

7:47 Odgođena je utakmica Manchester Cityja i Arsenala zbog sumnje da su igrači londonskog kluba zaraženi koronavirusom.

7.00 Italija je drugi dan u karanteni. Dosad je u toj zemlji od koronavirusa umrla 631 osoba.

6:40 Jamajka ima prvog oboljelog od koronavirusa. (Hina/A.T.)